num_pages: 212
description: … Őszintén mesélt, szívéből, és a lányok már várták őt. És ő meghízott. Evett vajat, kenyeret, zöldpaprikát. Füstölt szalonnával kínálta Gerzanics Béla vasesztergályost, aki szabadkozott, ekkora kincset nem fogadhat el. – Becsülettel keresem kenyerem – mondta az öregember. – Csirkét is veszek, meglátod. Meg hatalmas görögdinnyét. Három hét múlva öngyilkos lett. Két doboz Dorlitint zabált be. Egy cédulát hagyott maga után. Annyit írt rá: „Hiába süt a nap. Elfogyott a mese.” Gerzanics Béla a fejét vakarta. – Egészséges volt mint a makk – mondta a rendőröknek. – Ki a franc, ki a jó büdös franc érti? A rendőr azt felelte, nem ér rá ilyesmin tökölni. – A fél város megbolondult.
language: Hungarian
title: Szegény Vivaldi: novellák, esszék, vallomások
titlecomplete: Szegény Vivaldi: novellák, esszék, vallomások
ratings_count: 2
publisher: Pátria